CELEX: 32013R0427
Language: et
Date: 2013-05-08 00:00:00
Title: Komisjoni rakendusmäärus (EL) nr 427/2013, 8. mai 2013 , millega antakse luba Saccharomyces cerevisiae NCYC R646 abil saadud selenometioniini kasutamiseks söödalisandina kõikide loomaliikide puhul ning muudetakse määrusi (EÜ) nr 1750/2006, (EÜ) nr 634/2007 ja (EÜ) nr 900/2009 seleenpärmi maksimaalse annuse osas  EMPs kohaldatav tekst

9.5.2013   
            
            
               ET
            
            
               Euroopa Liidu Teataja
            
            
               L 127/20
            
         KOMISJONI RAKENDUSMÄÄRUS (EL) nr 427/2013,
   8. mai 2013,
   millega antakse luba Saccharomyces cerevisiae NCYC R646 abil saadud selenometioniini kasutamiseks söödalisandina kõikide loomaliikide puhul ning muudetakse määrusi (EÜ) nr 1750/2006, (EÜ) nr 634/2007 ja (EÜ) nr 900/2009 seleenpärmi maksimaalse annuse osas
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubade andmise kord ning selliste lubade andmise alused ja menetlused.
            
         
               (2)
            
            
               Kooskõlas määruse (EÜ) nr 1831/2003 artikliga 7 on esitatud taotlus, et saada luba Saccharomyces cerevisiae NCYC R646 abil toodetud selenometioniini kasutamiseks. Taotlusele on lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.
            
         
               (3)
            
            
               Taotluses käsitletakse selenometioniini, Saccharomyces cerevisiae NCYC R646 abil saadud seleeni sisaldava orgaanilise ühendi kasutamise lubamist kõikide loomaliikide söödalisandina, mis klassifitseeritakse söödalisandite kategooriasse „toitainelised lisandid”.
            
         
               (4)
            
            
               Euroopa Toiduohutusamet (edaspidi „toiduohutusamet”) jõudis oma 15. juuni 2012. aasta arvamuses (2) järeldusele, et kavandatud kasutustingimuste korral ei avalda Saccharomyces cerevisiae NCYC R646 abil toodetud selenometioniin kahjulikku mõju loomade ega inimeste tervisele ega keskkonnale ning et seda võib pidada tõhusaks seleeni allikaks kõikide loomaliikide puhul. Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas ka määrusega (EÜ) nr 1831/2003 asutatud referentlabori aruande söödas sisalduva söödalisandi analüüsimeetodi kohta.
            
         
               (5)
            
            
               
                  Saccharomyces cerevisiae NCYC R646 abil saadud selenometioniini hindamine näitab, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba kõnealuse valmistise kasutamiseks käesoleva määruse lisas esitatud tingimustel.
            
         
               (6)
            
            
               15. märtsi 2011. aasta arvamuses (3) teatas toiduohutusamet, et tarbijakaitset silmas pidades võib lubada sellist seleeni sisaldava orgaanilise ühendi seleenpärmi maksimumsisaldust täissöödas, kui seleeni on kuni 0,2 mg täissööda kilogrammis. Seleenpärmi on lubatud kasutada komisjoni määrustega (EÜ) nr 1750/2006, (4) (EÜ) nr 634/2007 (5) ja (EÜ) nr 900/2009 (6). Neid lube tuleb muuta käesoleva määruse lisa kohaselt. Kui söödale lisatakse ka anorgaanilisi seleeniühendeid, ei tohi orgaanilistes seleeniühendites leiduva seleeni sisaldus ületada 0,2 mg täissööda kilogrammis.
            
         
               (7)
            
            
               Kuna seleeni kasutamine suurema sisaldusega kui 0,20 mg seleeni kilogrammis täissöödas võib põhjustada ohtu inimese tervisele, tuleb loobuda sellise sööda ja segasööda kasutamisest, milles seleenpärmi sisaldus on suurem. Praktilistel kaalutlustel tuleb lubada huvitatud isikutel kasutada piiratud kestusega üleminekuaega, et valmistuda uute nõuete täitmiseks.
            
         
               (8)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas nimetatud valmistist, mis kuulub söödalisandite kategooriasse „toitainelised lisandid” ja funktsionaalrühma „mikroelementide ühendid”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Määruse (EÜ) nr 1750/2006 lisa 9. veerus tuleb rea „3b8.10” tekst asendada järgmisega:
   
               „1.
            
            
               Lisand tuleb lisada söödasse eelseguna.
            
         
               2.
            
            
               Ohutusnõuded: käsitsemisel kasutada respiraatorit, kaitseprille ja kaitsekindaid.
            
         
               3.
            
            
               Maksimaalne orgaanilise seleeni sisaldus: 0,20 mg seleeni kilogrammis täissöödas, mille niiskusesisaldus on 12 %.”
            
         Artikkel 3
   Määruse (EÜ) nr 634/2007 lisa 9. veerus tuleb rea „3b8.11” tekst asendada järgmisega:
   
               „1.
            
            
               Lisand tuleb lisada söödasse eelseguna.
            
         
               2.
            
            
               Ohutusnõuded: käsitsemisel kasutada respiraatorit, kaitseprille ja kaitsekindaid.
            
         
               3.
            
            
               Maksimaalne orgaanilise seleeni sisaldus: 0,20 mg seleeni kilogrammis täissöödas, mille niiskusesisaldus on 12 %.”
            
         Artikkel 4
   Määruse (EÜ) nr 900/2009 lisa 9. veerus tuleb rea „3b8.12” tekst asendada järgmisega:
   
               „1.
            
            
               Lisand tuleb lisada söödasse eelseguna.
            
         
               2.
            
            
               Ohutusnõuded: käsitsemisel kasutada respiraatorit, kaitseprille ja kaitsekindaid.
            
         
               3.
            
            
               Maksimaalne orgaanilise seleeni sisaldus: 0,20 mg seleeni kilogrammis täissöödas, mille niiskusesisaldus on 12 %.”
            
         Artikkel 5
   Määrustes (EÜ) nr 1750/2006, (EÜ) nr 634/2007 ja (EÜ) nr 900/2009 praegu sätestatud piirnormide kohaselt seleenpärmi sisaldava sööda tootmine tuleb viia kooskõlla uute piirnormidega võimalikult kiiresti ja hiljemalt 28. juuliks 2013. Määrustes (EÜ) nr 1750/2006, (EÜ) nr 634/2007 ja (EÜ) nr 900/2009 sätestatud piirnormide kohaselt seleenpärmi sisaldavat sööta võib kasutada varude ammendumiseni.
   Artikkel 6
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 8. mai 2013
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 268, 18.10.2003, lk 29.
   
      (2)  EFSA Journal (2012); 10(7):2778.
   
      (3)  EFSA Journal (2011); 9(4):2110.
   
      (4)  ELT L 330, 28.11.2006, lk 9.
   
      (5)  ELT L 146, 8.6.2007, lk 14.
   
      (6)  ELT L 256, 29.9.2009, lk 12.
   
      LISA
      
                  Söödalisandi identifitseerimisnumber
               
               
                  Loa hoidja
               
               
                  Söödalisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  Elemendi (Se) maksimumsisaldus (mg/kg) täissöödas, mille niiskusesisaldus on 12 %
               
            
                  
                     Toitaineliste lisandite kategooria. Funktsionaalrühm: mikroelementide ühendid
                  
               
            
                  3b813
               
               
                  —
               
               
                  
                     Saccharomyces cerevisiae NCYC R646 abil saadud selenometioniin
                  (inaktiivne seleenpärm)
               
               
                  
                               
                           
                           
                              
                                 Söödalisandi kirjeldus
                              
                              Orgaanilist seleeniühendit sisaldav valmistis
                              
                                           
                                       
                                       
                                          Seleeni sisaldus: 1 000 – 2 650 mg Se/kg
                                       
                                    
                                           
                                       
                                       
                                          Orgaanilist seleeni > 98 % kogu seleenisisaldusest
                                       
                                    
                                           
                                       
                                       
                                          Selenometioniini > 70 % kogu seleenisisaldusest
                                       
                                    
                        
                               
                           
                           
                              
                                 Toimeaine kirjeldus
                              
                              
                                 Saccharomyces cerevisiae NCYC R646 abil saadud selenometioniin
                           
                        
                               
                           
                           
                              
                                 Analüüsimeetod
                                  (1)
                              
                              
                                           
                                       
                                       
                                          selenometioniini määramiseks söödalisandis:
                                          Kõrgsurvevedelikkromatograafia ja induktiivsidestatud plasma mass-spektromeetria (HPLC-ICPMS) pärast kolmekordset seedimist proteolüüsi teel.
                                       
                                    
                                           
                                       
                                       
                                          Selenometioniini määramine söödalisandis:
                                          Induktiivsidestatud plasma mass-spetromeetria (ICPMS) pärast mikrolainete toimel lagundamist HNO3 ja H2O2 keskkonnas.
                                       
                                    
                                           
                                       
                                       
                                          Koguseleeni määramine eelsegus ja söödas:
                                          Hüdriidide tekitamisega aatom-absorptsioonspektromeetria pärast mikrolainete toimel lagundamist HNO3 ja H2O2 keskkonnas (EN 16159:2012)
                                       
                                    
                        
               
                  Kõik liigid
               
               
                  —
               
               
                   
               
               
                  0,50 (kokku)
               
               
                  
                              1.
                           
                           
                              Lisand tuleb lisada söödasse eelseguna.
                           
                        
                              2.
                           
                           
                              Ohutusnõuded: käsitsemisel kasutada respiraatorit, kaitseprille ja kaitsekindaid.
                           
                        
                              3.
                           
                           
                              Maksimaalne orgaanilise seleeni sisaldus:
                              0,20 mg seleeni kilogrammis täissöödas, mille niiskusesisaldus on 12 %.”
                           
                        
               
                  29. mai 2023
               
            
         (1)  Analüüsimeetodite andmed on kättesaadavad referentlabori veebilehel: http://irmm.jrc.ec.europa.eu/EURLs/EURL_feed_additives/authorisation/evaluation_reports/Pages/index.aspx.